Koko (2017 filmas)

Koko () – 2017 m. JAV animacinis filmas, kurį sukūrė „Pixar Animation Studios“ ir išleido „Walt Disney Pictures“. Jį įgarsino Anthony Gonzalez, Gael García Bernal, Benjamin Bratt, Alanna Ubach, Renée Victor, Ana Ofelia Murguía ir Edward James Olmos.

Filmas pasakoja apie dvylikametį berniuką Migelį, kuris atsitiktinai patenka į požeminį pasaulį ir prašo savo mirusio senelio muzikanto pagalbos, kad galėtų sugrįžti pas savo šeimą tarp gyvųjų ir atšauktų šeimos draudimą muzikuoti.

Filmo koncepciją įkvėpė Meksikoje švenčiama Mirusiųjų diena.

Meksikoje jis išleistas spalio mėnesį, savaitgalį prieš Mirusiųjų dieną, o Jungtinėse Amerikos Valstijose – 2017 m. lapkričio 22 d. Filmas buvo giriamas už animaciją, įgarsinimą, muziką, vaizdus, emocingą istoriją ir pagarbą meksikiečių kultūrai. Visame pasaulyje jis uždirbo daugiau nei 807 milijonus dolerių ir išleidimo metu tapo 16-uoju pelningiausiu animaciniu filmu. 90-uosiuose „Oskarų“ apdovanojimuose „Koko“ pelnė du apdovanojimus ir daugybę kitų įvertinimų.

Vaidmenys 

 Anthony Gonzalez – Migelis
 Gael García Bernal – Hektoras
 Benjamin Bratt – Ernestas de la Kruzas
 Alanna Ubach – Mama Imelda
 Renée Victor – Abuelita
 Ana Ofelia Murguía – Mama Koko
 Edward James Olmos – Chicharrón

Nuorodos 

 Coco. IMDB
 Coco. Rotten Tomatoes
 Coco. Box Office Mojo

Išnašos 

2017 filmai
JAV filmai
Kompiuterinės animacijos filmai